b'\n_START_ARTICLE_\nBreskov molj\n_START_SECTION_\nOpis\n_START_PARAGRAPH_\nOdrasla \xc5\xbeu\xc5\xbeelka meri preko kril med 11 in 14\xc2\xa0mm, letijo pa med junijem in avgustom, kar je v najve\xc4\x8dji meri odvisno od lokacije._NEWLINE_Li\xc4\x8dinke se hranijo na drevesih vrste Prunus, med katerimi so tudi \xc4\x8de\xc5\xa1nja (Prunus avium), \xc4\x8drni trn (Prunus spinosa), sliva (Prunus domestica) ter cibora (Prunus insititia). V Kaliforniji je breskov molj velik \xc5\xa1kodljivec v nasadih mandeljnov. Gosenice so \xc4\x8dokoladno rjave barve s \xc4\x8drno glavo in vrtajo rove v mladih poganjkih in plodovih. Poganjke napadejo obi\xc4\x8dajno v drugi polovici ali proti koncu maja, ko so poganjki dolgi vsaj 10\xe2\x80\x9320\xc2\xa0cm, pri \xc4\x8demer lahko ena gosenica uni\xc4\x8di ve\xc4\x8d poganjkov. Ko gosenice odrastejo, se zabubijo kar na drevesu. Iz njih se v drugi polovici maja razvijejo metulj\xc4\x8dki prvega rodu. Ti metulji \xc5\xbeivijo vse do konca junija. Gosenice tega rodu ponovno napadejo poganjke in zlasti plodove najbolj mno\xc5\xbei\xc4\x8dno sredi junija. Metulj\xc4\x8dki drugega rodu se pojavijo obi\xc4\x8dajno avgusta, gosenice, ki se izle\xc5\xbeejo iz odlo\xc5\xbeenih jaj\xc4\x8dec, pa prezimijo in prvo leto ne povzro\xc4\x8dajo neposredne \xc5\xa1kode.'